تیترواسک (باڵندە)
تیترواسک ناوى زانستیی( Vanellus indicus ) باڵندەیەکی ئاسیایی لە خێزانی Charadriidae   لەشى بچووک و دندووک بچووکە، سەری گەورەیە، باڵەکانی نووک تیژن. تەختی پەڕەکانی لەشی بۆرە و لە ژێرگەردن و لاجانگ هەندێک شوێنی باڵی پەڵەی ڕەشی تێدایە و لە هەندێک شوێنی دیکەی لەشی ڕەنگی سوور و زەرد و خەنەیی دەبیندرێت، گۆشتی دەخورێت و لە دەورووبەری ئاو دەژێت. 

ناوەکانى زۆرن:  تیتربازک، توترواسک، تیتڵەپیچاخ، نیتڵ ، ڕاوڕاوییلکە، ڕەورەوە، زیقاوڵە . لە باکوور بە نکلسۆر  ناسراوە و لە شێوەزارى لوڕىش پێی دەڵێن:  تیتی قەلەندەر و تیتیواک.  واسک لە ریشەى وشەى واس : واز : باز (باژ)هاتووە بە واتاى مەل. لە کلتوورى کوردان  مەلێکى هەواڵبەر و تەتەرە. کچى باریکەلەش بە تیترواسک وەسف دەکرێت.

باڵندەکانی ڕۆژھەڵاتی ناوەڕاست
مەلەکان
گیانداران